turjo4nis/wikipedia-bn-dump-20250701 huggingface dataset:
গৌড়পাদ

গৌড়পাদ (খ্রিস্টীয় অষ্টম শতাব্দী) বা শ্রীগৌড়পাদাচার্য ছিলেন বৈদিক দর্শনের অদ্বৈত বেদান্ত শাখার প্রথম যুগের গুরুদের অন্যতম। প্রচলিত বিশ্বাস অনুসারে, তিনি ছিলেন আদি শঙ্করের পরমগুরু (গুরুর গুরু)। তিনি বৈদিক দর্শন শাখার অন্যতম প্রধান ব্যক্তিত্ব। অপর প্রচলিত বিশ্বাস অনুসারে, তিনি শ্রীগৌড়পাদাচার্য মঠের প্রতিষ্ঠাতা তথা মাণ্ডুক্য কারিকা-র সংকলক।

সময় 
কথিত আছে, গৌড়পাদ ছিলেন আদি শঙ্করের গুরু গোবিন্দ ভাগবতপাদের গুরু। আদি শঙ্কর নিজেই এই তথ্যটি স্বীকার করেছেন এবং গৌড়পাদ যে তার গুরুর গুরু ছিলেন, সেই ব্যাপারে নানা উদ্ধৃতির উল্লেখ করেছেন। আদি শঙ্কর অষ্টম শতাব্দীর ব্যক্তিত্ব হলে তাই অনুমিত হয় গৌড়পাদ খ্রিস্টীয় সপ্তম শতাব্দীর ব্যক্তিত্ব ছিলেন। তাহার বাড়ি ছিল গৌড়দেশে,  এই অনুমানে কোন সংশয় নাই।

অদ্বৈত গুরু-পরম্পরা 
ভারতীয় ধর্ম ও দর্শনে, সকল জ্ঞানের উৎস ঈশ্বর এবং ঈশ্বরের থেকে বেদদ্রষ্টা ঋষিরা সেই দর্শন প্রাপ্ত হয়েছেন বলে উল্লেখ করা হয়েছে।

গুরু-পরম্পরা 
শাস্ত্র অনুসারে, অদ্বৈত গুরু-পরম্পরার উৎস পৌরাণিক যুগের "দৈব-পরম্পরা"। তারপর এই দর্শনে বেদজ্ঞ "ঋষি-পরম্পরা" শুরু হয় এবং শেষে "মানব-পরম্পরা" বা ঐতিহাসিক ব্যক্তিত্বদের গুরু পরম্পরায় উপনীত হয়:

দৈব-পরম্পরা
 নারায়ণ
 পদ্মভুব (ব্রহ্মা)
ঋষি-পরম্পরা
 বশিষ্ঠ
 শক্তি
 পরাশর
 ব্যাস
 শুক
মানব-সম্প্রদায়
•  ঈশ্বরকৃষ্ণ আচার্য 
 গৌড়পাদ
গৌবিন্দ ভাগবতপাদ
আদি শঙ্কর

যুগ 

শাস্ত্র অনুসারে, প্রত্যেক যুগের নিজস্ব গুরু আছেন:
 সত্যযুগে: নারায়ণ, সদাশিব ও ব্রহ্মা
 ত্রেতাযুগে: বশিষ্ঠ, শক্তি ও পরাশর
 দ্বাপরযুগে: ব্যাস ও শুক
 কলিযুগে: ঈশ্বরকৃষ্ণ আচার্য, গৌড়পাদ, গোবিন্দ ভাগবতপাদ ও আদি শঙ্কর ও তার শিষ্যেরা।

শ্রীগোড়পাদাচার্য মঠ 

শ্রীগোড়পাদাচার্য মঠ () বা কবলে মঠ () হল দক্ষিণ ভারতীয় সারস্বত ব্রাহ্মণদের সবচেয়ে পুরনো মঠ। এটি গোয়ার পোন্ডা পঞ্চায়েত সমিতির কবলে শহরে অবস্থিত।

৭৪০ খ্রিষ্টাব্দ নাগাদ গৌড়পাদ এই মঠ স্থাপন করেন। কথিত আছে, গোমন্তক (গোয়া) অঞ্চলে বসবাসকালে গৌড়পাদ নিজে এই মঠ স্থাপন করেছিলেন। তবে অন্যান্য অদ্বৈত মঠের মতো হিন্দু সমাজের সামগ্রিক অংশে এই মঠের প্রভাব দেখা যায় না। এটির এক্তিয়ার শুধুমাত্র দাক্ষিণাত্য সারস্বত ব্রাহ্মণদের মধ্যেই সীমাবদ্ধ।

মাণ্ডুক্য কারিকা

রচয়িতা

মতবাদ

তত্ত্ব

বিষয়বস্তু

আগম

বৈতথ্য

অদ্বৈত

অলাতশান্তি

অন্যান্য রচনা

পাদটীকা

তথ্যসূত্র

ওয়েব-সূত্র

সূত্র

বহিঃসংযোগ 
 advaita-vedanta.org, Gaudapada
 Mandukya Upanishad with Gaudapada's Karika
 P.J.Mazumdar, Gaudapada's Karika on the Mandukya Upanishad 

অদ্বৈতবাদী দার্শনিক
বেদান্ত
হিন্দু দার্শনিক
ভারতীয় দর্শন
হিন্দু ধর্মগুরু
হিন্দু তপস্বী
হিন্দু সন্ন্যাসী
ভাববাদী
ভারতীয় পুরুষ লেখক
ভারতীয় যোগী
ভারতীয় হিন্দু ধর্মপ্রচারক
ভারতীয় হিন্দু যোগী
হিন্দু সংস্কারক
প্রাচীন ভারতীয় দার্শনিক
প্রাচীন ভারতীয় লেখক
হিন্দু দার্শনিক ও ধর্মতত্ত্ববিদ
ভারতীয় হিন্দু সন্ন্যাসী
৬ষ্ঠ শতাব্দীর হিন্দু
মধ্যযুগীয় হিন্দু ধর্মগুরু
সংস্কৃত লেখক
৬ষ্ঠ শতাব্দীর ভারতীয় দার্শনিক
সর্বেশ্বরবাদী
আব্বুকে মনে পড়ে

আব্বুকে মনে পড়ে হুমায়ুন আজাদ রচিত একটি উপন্যাসিকা (ছোটো উপন্যাস)। ১৯৮৯ সালের জুনে (আষাঢ় ১৩৯৬ বঙ্গাব্দ) বাংলাদেশের আগামী প্রকাশনী ঢাকা থেকে এটি গ্রন্থাকারে প্রকাশিত হয়। এই উপন্যাসের মূল উপজীব্য বিষয় ১৯৭১ সালের বাংলাদেশের স্বাধীনতা যুদ্ধ।

২০০৩ সালে কিকুকো সুজুকি উপন্যাসটি জাপানি ভাষায় অনুবাদ করেন।

আরো দেখুন 
 হুমায়ুন আজাদের গ্রন্থতালিকা
 বাংলাদেশের স্বাধীনতা যুদ্ধ

তথ্যসূত্র

বহিঃসংযোগ 
 

১৯৮৯-এর উপন্যাস
১৯৮৯-এর বই
হুমায়ুন আজাদের উপন্যাস
সমর মজুমদারের প্রচ্ছদ শিল্প সহ বই
আগামী প্রকাশনীর বই
বাংলাদেশের স্বাধীনতা যুদ্ধভিত্তিক উপন্যাস
১৯৮৯-এর বাংলাদেশী উপন্যাস
বাংলাদেশী উপন্যাসিকা
বাংলাদেশী যুদ্ধভিত্তিক উপন্যাস
টার্বো কোড

টার্বো কোড ১৯৯৩ সালে প্রকাশিত (যদিও এর কাজ শেষ হয়েছিল ১৯৯১ সালে) নতুন কোডিং সিস্টেম যা শ্যনন ধারণ ক্ষমতার খুব কাছাকাছি তথ আদান-প্রদান করতে সক্ষম। ফ্রান্সের টেলিকম ব্রিটান ইউনিভার্সিটি'র একজন ইলেকট্রিশিয়ান ক্লদ বেরু এটি আবিষ্কার করেন, যদিও এর তাত্ত্বিক প্রমাণের জন্য তিনি অন্য দুজন ইঞ্জিনিয়ারদের সাহায্য নিয়েছিলেন।

কীভাবে কাজ করে 

বেসিক টার্বো কোড দুইটি ক্লাসিক কনভলুশনাল কোডার ( নিয়ে তৈরি করা হয়। কিন্তু এই দুটি কোডার সমান্তরালে থাকে। মেসেজ k (=k1,k2,...kn) বিটগুলো প্রথম এনকোডার এর মধ্যে প্রবেশ করিয়ে r1(=r11,r12,...r1n)প্যারিটি বিট তৈরি করা হয়। এরপর k বিটগুলো একটি ইন্টারলিভার দ্বারা সম্পূর্ণ নতুনভাবে বিন্যস্ত করে দ্বিতীয় একটি এনকোডারে প্রবেশ করানো হয় এবং দ্বিতীয় একটি প্যারিটি বিট সেট r2(=r21,r22,...r2n) তৈরি করা হয়। টার্বো কোডের সাফল্য এই ভিন্নতার উপর নির্ভর করে। দুটি প্যারিটি বিট সেট যত ভিন্ন হবে, টার্বো কোডে ডিকোড করার সময় বিট এরর রেটের মান তত কম হবে। যেহেতু টার্বো কোডে সিস্টেমটিক, সেহেতু মেসেজ k বিটগুলোকেও সম্পূর্ণ আউটপুটের অংশ হতে হয়। টোটাল আউটপুট মেসেজ হচ্ছে k+r1+r2 (=k1,k2,...kn,r11,r12,...r1n,r21,r22,...r2n)।
চিত্রে ছবির সাহায্যে বেসিক টার্বো কোড দেখান হোল। আরও বেশি কনভলুশনাল কোডার এবং ততোধিক ইন্টারলিভার দ্বারা আরও জটিল টার্বো কোড তৈরি করা যায়।

উল্লেখ্য যে কনভলুশনাল কোডার গুলো রিকারসিভ এবং সিস্টেম্যাটিক কনভলুশনাল কোডার হতে হবে ।

ত্রুটি সনাক্তকরণ ও সংশোধন
উপদ্বীপ

উপদ্বীপ (সংস্কৃত: উপদ্বীপ: উপ = প্রায়, কাছাকাছি, দ্বীপ = দ্বীপ, উপদ্বীপ = প্রায় দ্বীপ, কাছাকাছি দ্বীপ) বলতে এক প্রকার ভূ-খণ্ডকে বোঝায়, যেসব তিন দিক পানি দ্বারা বেষ্টিত কিন্তু অন্য এক পাশ মূল ভূখণ্ডের সাথে সংযুক্ত থাকে। চার দিক পানি দ্বারা ঘেরা থাকলে তাকে দ্বীপ বলে। পৃথিবীর অনেক ভাষায় যেমন; জার্মান, স্লাভাক, কেল্টীয়, চীনা, হিব্রু, কোরীয় ভাষাতে উপদ্বীপকে অর্ধ-দ্বীপ বলে অভিহিত করা হয়।

আরও উপদ্বীপ দেখুন 

 আরব উপদ্বীপ
 মালয় উপদ্বীপ
 সিনাই উপদ্বীপ
 কামচাতকা উপদ্বীপ
 আলাস্কা উপদ্বীপ
 কোরীয় উপদ্বীপ
 আসুয়েরো উপদ্বীপ

বহিঃসংযোগ 

 
ভূমিরূপ
সিডনি অল্টম্যান

সিডনি অল্টম্যান একজন কানাডীয়-মার্কিন আণবিক জীববিজ্ঞানী। তিনি ১৯৮৯ সালে রসায়নে নোবেল পুরস্কার লাভ করেন।

জীবনী 
অল্টম্যান ১৯৩৯ সালের ৭ মে কুইবেকের মন্ট্রিলে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৬০ সালে পদার্থবিজ্ঞানে ব্যাচেলর্স ডিগ্রি অর্জন করেন। তিনি ইউনিভার্সিটি অব কলোরাডো অ্যাট বোল্ডার থেকে ১৯৬৭ সালে জীবপদার্থবিজ্ঞানে পিএইচডি ডিগ্রি অর্জন করেন। তিনি ১৯৭১ সালে ইয়েল বিশ্ববিদ্যালয় এর জীববিজ্ঞান বিভাগে সহকারী অধ্যাপক হিসেবে যোগদান করেন। ১৯৭৫ সালে সহযোগী অধ্যাপক এবং ১৯৮০ সালে পূর্ণ অধ্যাপক পদে উন্নীত হন। তিনি ১৯৮৩ থেকে ১৯৮৫ সাল পর্যন্ত এই বিভাগের চেয়ারম্যান এবং ১৯৮৫ থেকে ১৯৮৯ সাল পর্যন্ত ইয়েল কলেজের ডীন ছিলেন।

সম্মানসূচক ডিগ্রি 

 (Doctor of Science, Honoris Causa) ইউনিভার্সিটি ডি মন্ট্রিল 1990
 ইয়র্ক ইউনিভার্সিটি (টরোন্টো) 1990
 কানেকটিকাট কলেজ 1990
 ম্যাকগিল বিশ্ববিদ্যালয়, 1991
 ইউনিভার্সিটি অব কলোরাডো অ্যাট বোল্ডার, 1991
 ইউনিভার্সিটি অব ব্রিটিশ কলাম্বিয়া, 1991
 ডার্টমাউথ কলেজ, 1996
 লেক ফরেস্ট কলেজ, 2001
 (Doctor of Law, Honoris Causa) কনকর্ডিয়া ইউনিভার্সিটি (মন্ট্রিল), 2003

তথ্যসূত্র 

১৯৩৯-এ জন্ম
কানাডীয় বিজ্ঞানী
মার্কিন নোবেল বিজয়ী
নোবেল বিজয়ী রসায়নবিদ
ইউনিভার্সিটি অব কলোরাডো বোল্ডারের প্রাক্তন শিক্ষার্থী
মার্কিন রসায়নবিদ
কানাডীয় রসায়নবিদ
কানাডীয় নোবেল বিজয়ী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ইয়েল বিশ্ববিদ্যালয়ের শিক্ষক
ইউক্রেনীয় ইহুদি বংশোদ্ভূত মার্কিন ব্যক্তি
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০২২-এ মৃত্যু
মার্কিন আণবিক জীববিজ্ঞানী
পোলীয় ইহুদি বংশোদ্ভূত মার্কিন ব্যক্তি
ইহুদি মার্কিন বিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
জন ওয়ারকাপ কর্নফোর্থ

জন ওয়ারকাপ কর্নফোর্থ একজন অস্ট্রেলীয়-ব্রিটিশ রসায়নবিজ্ঞানী। তিনি ১৯৭৫ সালে রসায়নে নোবেল পুরস্কার লাভ করেন।

জীবনী 
কর্নফোর্থ ১৯১৭ সালের ৭ সেপ্টেম্বর সিডনিতে জন্মগ্রহণ করেন। তিনি সিডনি বিশ্ববিদ্যালয় এর স্কুল অব কেমিস্ট্রি থেকে ১৯৩৭ সালে জৈব রসায়নে সম্মানসহ প্রথম শ্রেণী এবং ইউনিভার্সিটি মেডেল অর্জন করেন।

সম্মাননা 
 কর্ডে-মরগানমেডেল (১৯৫৩)
 ডেভি মেডেল (১৯৬৮)
 ফেলো অব দ্য রয়েল সোসাইটি
 কমান্ডার র্ডার অব দ্য ব্রিটিশ এম্পায়ার (CBE; ১৯৭২)
 রসায়ন এ নোবেল পুরস্কার (১৯৭৫)
 রয়াল মেডেল (১৯৭৬)
 নাইট ব্যাচেলর (১৯৭৭)
 Corresponding Fellow of the Australian Academy of Science (1977)
 Foreign member of the Royal Netherlands Academy of Arts and Sciences (since 1978)
 কপলি মেডেল (১৯৮২)
 কম্প্যানিয়ন অব দ্য অর্ডার অব অস্ট্রেলিয়া (AC; 1991)
 Centenary Medal (2001)

তথ্যসূত্র 

১৯১৭-এ জন্ম
২০১৩-এ মৃত্যু
নোবেল বিজয়ী রসায়নবিদ
ব্রিটিশ রসায়নবিদ
কপলি পদক বিজয়ী
অক্সফোর্ডের ব্যক্তি
অস্ট্রেলীয় নাইট ব্যাচেলর
বর্ষসেরা অস্ট্রেলীয় পুরস্কার বিজয়ী
ইংরেজ বংশোদ্ভূত অস্ট্রেলীয় ব্যক্তি
জার্মান বংশোদ্ভূত অস্ট্রেলীয় ব্যক্তি
রয়্যাল নেদারল্যান্ডস কলা ও বিজ্ঞান একাডেমির সদস্য
জৈব রসায়নবিদ
শতবার্ষিকী পদক বিজয়ী
রয়েল পদক বিজয়ী
সিডনি বিশ্ববিদ্যালয়ের প্রাক্তন শিক্ষার্থী
সাসেক্স বিশ্ববিদ্যালয়ের শিক্ষায়তনিক
১৪ বৈশাখ



ঘটনাবলী

জন্ম 
 ১৩৫৪ (ইংরেজি ১৯৪৭) - হুমায়ুন আজাদ, বাংলাদেশী লেখক।

মৃত্যু

ছুটি ও অন্যান্য

তথ্যসূত্র

বৈশাখ
বাংলা পঞ্জিকার দিন
ব্রায়ান ক্রিস্তান্তে

ব্রায়ান ক্রিস্তান্তে (, ; জন্ম: ৩ মার্চ ১৯৯৫) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১০ সালে, ক্রিস্তান্তে ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ইতালির বয়সভিত্তিক দলের হয়ে খেলার পর, তিনি ২০১৭ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১১ ম্যাচে ১টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

ব্যক্তিগতভাবে, ক্রিস্তান্তে বেশ কিছু পুরস্কার জয়লাভ করেছেন, যার মধ্যে.২০১৩ সালে তোরনেও দি ভারেজ্জিও গোল্ডেন বয় পুরস্কার জয় অন্যতম। দলগতভাবে, ক্রিস্তান্তে এপর্যন্ত ৪টি শিরোপা জয়লাভ করেছেন, যার সবগুলো বেনফিকার হয়ে জয়লাভ করেছেন।

প্রারম্ভিক জীবন
ব্রায়ান ক্রিস্তান্তে ১৯৯৫ সালের ৩রা মার্চ তারিখে ইতালির সান ভিতো আল তালিয়ামেন্তোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 
 
 

১৯৯৫-এ জন্ম
জীবিত ব্যক্তি
ফুটবল ফরোয়ার্ড
ইতালীয় ফুটবলার
ইতালির আন্তর্জাতিক ফুটবলার
এসি মিলানের খেলোয়াড়
সেরিয়ে আ-এর খেলোয়াড়
আতালান্তা বেরগামাস্কা কালচোর খেলোয়াড়
পালেরমো ফুটবল ক্লাবের খেলোয়াড়
দেলফিনো পেস্কারা ১৯৩৬-এর খেলোয়াড়
আসোচাৎসিওনে স্পোর্তিভা রোমার খেলোয়াড়
প্রিমেইরা লিগার খেলোয়াড়
স্পোর্ট লিসবোয়া বেনফিকার খেলোয়াড়
ফুটবল মধ্যমাঠের খেলোয়াড়
উয়েফা ইউরো ২০২০-এর খেলোয়াড়
পর্তুগালে প্রবাসী ফুটবলার
উয়েফা ইউরোপীয় চ্যাম্পিয়নশিপ বিজয়ী খেলোয়াড়
ইতালির আন্তর্জাতিক যুব ফুটবলার
উয়েফা ইউরো ২০২৪-এর খেলোয়াড়
উয়েফা কনফারেন্স লিগ বিজয়ী খেলোয়াড়
ইতালির অনূর্ধ্ব-২১ আন্তর্জাতিক ফুটবলার
পুরুষ ফুটবল ফরোয়ার্ড
গ্র্বা-পা-ম্ঙ্গোন-শেস

গ্র্বা-পা-ম্ঙ্গোন-শেস () (১০১২-১০৯০) একাদশ শতাব্দীর একজন তিব্বতী বৌদ্ধ ভিক্ষু ছিলেন।

জন্ম ও দীক্ষা 
গ্র্বা-পা-ম্ঙ্গোন-শেস ১০১২ খ্রিষ্টাব্দে তিব্বতে জন্মগ্রহোন করেন। তার পিতার নাম ছিল ঝাং-স্তাগ-দ্কার-বা () এবং মাতার নাম ছিল ল্হা-স্রাস-শা-বা-স্গ্রোন-মা ()। প্রথম জীবনে তিনি পশুপালকের কাজ করতেন। তারপর তিনি সম-য়ে বৌদ্ধবিহারের য়াম-শুদ-র্গ্যাল-বা-'ওদ () নামক বৌদ্ধভিক্ষুর নিকট দীক্ষালাভ করেন। দীক্ষার পরে তার নাম রাখা হয় শেস-রাব-র্গ্যাল-বা ()।

শিক্ষা 
তিনি ঝাং-স্তোন-ছোস-'বার নামক এক বৌদ্ধভিক্ষুর নিকট তন্ত্র সম্বন্ধে অধ্যয়ন করেন। এই সময় তিনি মা-গ্চিগ-লাব-স্গ্রোনকে প্রজ্ঞাপারমিতা সম্বন্ধে শিক্ষাদান করেন। পরবর্তীকালে তিনি ইয়ার্লুং উপত্যকায় ফা-দাম-পা-সাংস-র্গ্যাস নামক বিখ্যাত ভারতীয় বৌদ্ধ ভিক্ষুর নিকট ঝি-ব্যেদ নামক তত্ত্বের শিক্ষালাভ করেন। এই উপত্যকায় তিনি ফু-থাং-স্প্যান-গ্যাস () নামক তান্ত্রিক সমাজের স্থাপনা করেন।

তিব্বতী চিকিৎসাশাস্ত্র 
গ্র্বা-পা-ম্ঙ্গোন-শেস বহু মন্দির এবং স্তূপ নির্মাণ ছাড়াও তিব্বতী চিকিৎসাশাস্ত্রের ঐতিহ্যের আবিষ্কারের জন্য বিখ্যাত। তিনি ১০৩৮ খ্রিষ্টাব্দে সম-য়ে বৌদ্ধবিহার থেকে এই বিষয়ে তন্ত্রগুলি আবিষ্কার করেন। তিনি এই তন্ত্রগুলি দ্বুস-পা-দার-র্গ্যাস () নামক তার শিষ্যকে দান করে যান, যিনি আবার 'ত্শো-ব্যেদ-দ্কোন-স্ক্যাব্স () নামক এক বৌদ্ধভিক্ষুকে এই শিক্ষাদান করেন, যা পরবর্তীকালে গ্যু-থোগ-য়োন-তান-ম্গোন-পো () নামক বৌদ্ধভিক্ষুর মাধ্যমে বর্তমানে তিব্বতী চিকিৎসাশাস্ত্র হিসেবে প্রচারিত হয়েছে।

তথ্যসূত্র

আরো পড়ুন 
 Roerich, George, trans. 1996. The Blue Annals. 2nd ed. Delhi: Motilal Banarsidass, p. 94 ff.
 Dudjom Rinpoche. 2002 The Nyingma School of Tibetan Buddhism. Translated by Gyurme Dorje and Matthew Kapstein. Boston: Wisdom, p. 753 ff.

১০১২-এ জন্ম
১০৯০-এ মৃত্যু
ছেদ সাধনা
আফগান গার্ল

শরবত গুলা (পশতু: شربت ګله‎) (উচ্চারন [ˈʃaɾbat]) (জন্ম: আনুমানিক; ১৯৭২) হলেন একজন আফগান নারী যিনি বিখ্যাত আলোকচিত্র আফগান গার্ল-এর মাধ্যমে আলোচনায় উঠে আসেন। আলোকচিত্রটি ধারণ করেছিলেন ন্যাশনাল জিওগ্রাফিক-এর আলোকচিত্রী ও সাংবাদিক স্টিভ ম্যাককারি। আফগানিস্তানে সোভিয়েত দখলদারিত্বের সময় যখন তার আলোকচিত্রটি ধারণ করা হয়েছিল তখন শরবত গুলা পাকিস্তানের একটি উদ্বাস্তু শিবিরে শরণার্থী হিসেবে ছিলেন। মূলত এই আলোকচিত্রটি ন্যাশনাল জিওগ্রাফিক ম্যাগাজিনের ১৯৮৫ সালের জুনের সংখ্যায় প্রচ্ছদ হিসেবে ব্যবহার করার ফলে এটি বিশ্বব্যপী আলোচিত হয়ে উঠে; এ সময় শরবত গুলার বয়স ছিল আনুমানিক ১২ বছর। ২০০২ সালের প্রথম দিকে শরবত গুলাকে শনাক্ত করা হয়; এর পূর্বে তিনি আফগান গার্ল নামেই বিশ্বব্যাপী পরিচিত ছিলেন। আলোকচিত্রটিকে অনেকেই লিওনার্দো দ্য ভিঞ্চির মোনালিসার সাথে তুলনা করেন; আবার অনেকেই এটিকে আফগান মোনালিসা হিসেবে মনে করে থাকেন।

আলোকচিত্রের বিষয় 

পশতুন বংশীয় গুলা আফগানিস্তানে সোভিয়েত বোমাবর্ষণের ফলে অনাথ হয়ে ১৯৮৪ সালে পাকিস্তানের নাসির বেগ শরণার্থী শিবিরে প্রেরিত হন। এর পূর্বে ১৯৮০-এর দশকে তার গ্রামে সোভিয়েত হেলিকপ্টার গানশিপ আক্রমণ করে। সোভিয়েত আক্রমণে তার পিতা-মাতা নিহত হন। এর ফলে বাধ্য হয়ে তিনি, তার ভাইবোন ও তার দাদী প্রতিবেশী দেশ পাকিস্তানে নাসির বেগ শরণার্থী শিবিরে আশ্রয় নেন।

১৯৮০-এর দশকের শেষ দিকে তিনি বিয়ে করেন ও ১৯৯২ সালে আফগানিস্তানে ফিরে আসেন। গুলার তিন কন্যা। তারা হলেন: রোবিনা, জাহিদা ও আলিয়া। তার চতুর্থ মেয়ে শৈশবেই মৃত্যুবরণ করেন। গুলা স্বপ্ন দেখেন তার কন্যারা শিক্ষিত হবেন যেটা তার নিজের ক্ষেত্রে সম্ভব হয়নি।

১৯৮৪-এর আলোকচিত্র 
১৯৮৪ সালে নাসির বেগ শরণার্থী শিবিরে আলোকচিত্রটি ধারণ করেন ন্যাশনাল জিওগ্রাফিক সোসাইটি-এর আলোকচিত্রী স্টিভ ম্যাককারি, তিনি তার কোডাক্রোম ৬৪ রঙ স্লাইড ফিল্মের নিক্বণ এফএম ২ ক্যামেরা ও নিক্বণ ১০৫ মিমি এআই এস এফ২.৫ লেন্স-এর মাধ্যমে ছবিটি ক্যামেরাবন্দি করেছিলেন। মারিয়্যাটা জর্জিয়া ভিত্তিক গ্রাফিক আর্ট পরিষেবা দ্বারা ছবিটির প্রাক-মুদ্রণ সম্পন্ন হয়েছিল। গুলা শরণার্থী শিবির দ্বারা পরিচালিত একটি বিদ্যালয়ের ছাত্রী ছিলেন; ম্যাককারি আফগান নারীর ছবি ধারণ করার দুর্লভ সুযোগ পেয়েছিলেন কারণ আফগান নারীরা সাধারণত ইসলামের বিধানমতে অন্য পুরুষের সামনে আসে না।

আলোকচিত্র ধারণ করার সময় গুলার পরিধান করেছিলেন মলিন হয়ে যাওয়া সবুজ সালোয়ার ও মাথায় ততোধিক মলিন লাল ওড়না। ম্যাককারি গুলার বেশ কয়েকটি চিত্র ধারণ করেছিলেন কিন্তু তিনি মেয়েটির নাম জানতে চাননি। যদিও মেয়েটির নাম জানা ছিল না কিন্তু আলোকচিত্রটি আফগান গার্ল শিরোনামে ১৯৮৫ সালের জুন সংখ্যায় ন্যাশনাল জিওগ্রাফিক ম্যাগাজিনের প্রচ্ছদে ব্যবহার করা হয়। আলোকচিত্রটি গুলার সবুজ চোখের কারণে রাতারাতি পৃথিবীব্যপী বিখ্যাত হয়ে যায় এবং তার চোখ ও চেহারই হয়ে উঠে ১৯৮০-এর দশকের যুদ্ধ বিদ্বস্থ আফগানিস্তানের শরণার্থীদের প্রতিচ্ছবি। ছবিটি ম্যাগাজিনের ইতিহাসে সবচেয়ে জনপ্রিয় ছবি হিসেবেও পরিচিতি পায়।

তথ্যসূত্র 

১৯৭০-এর দশকে জন্ম
জীবিত ব্যক্তি
আফগান শরণার্থী
আফগানিস্তানের ইতিহাস
আলোকচিত্র
আফগান নারী
পশতু নারী
আফগানিস্তানের আলোকচিত্র
১৯৮৪-এর সৃষ্টিকর্ম
পাকিস্তানে আফগান প্রবাসী
নির্দিষ্ট আলোকচিত্রের বিষয়ের জন্য উল্লেখযোগ্য ব্যক্তি
ঝাং-স্তোন-ছোস-'বার

ঝাং-স্তোন-ছোস-'বার () (১০৫৩-১১৩৫) মার্গফল নামক বৌদ্ধ তত্ত্বের এক তিব্বতী শিক্ষক ছিলেন।

সংক্ষিপ্ত জীবনী 
ঝাং-স্তোন-ছোস-'বার তিব্বতের গ্ত্সাং অঞ্চলের দিং-রি নামক স্থানে ১০৫৩ খ্রিষ্টাব্দে জন্মগ্রহণ করেন। তিনি সে-স্তোন-কুন-রিগ () নামক এক বৌদ্ধভিক্ষুর নিকট মার্গফল সম্বন্ধে শিক্ষাদান করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোকে বেশ কয়েক বছর ধরে মার্গফল সম্বন্ধে শিক্ষাদান করেন।

তথ্যসূত্র

আরো পড়ুন 

 Davidson, Ronald. 2005. Tibetan Renaissance. New York: Columbia University Press, pp. 300–305.
 Stearns, Cyrus. 2001. Luminous Lives: The Story of the Early Masters of the Lam ‘bras Traditions in Tibet. Boston: Wisdom Publications.
 van der Kuijp, Leonard. 1994. "Apropos of Some Recently Recovered Texts Belonging to the Lam 'bras Teachings of the Sa skya pa and Ko brag pa," Journal of the International Association of Buddhist Studies 17, pp. 175–201.

১০৫৩-এ জন্ম
১১৩৫-এ মৃত্যু
মার্গফল
ভারতীয় স্টেট ব্যাঙ্ক

ভারতীয় স্টেট ব্যাঙ্ক বা এসবিআই () হলো ভারতের একটি বহুজাতিক ব্যাঙ্ক ও আর্থিক পরিষেবা প্রদানকারী কোম্পানি। এটি একটি রাষ্ট্রায়ত্ত প্রতিষ্ঠান, যার প্রধান কার্যালয় মহারাষ্ট্রের মুম্বই শহরের নারিমান পয়েন্টে অবস্থিত। মোট অ্যাসেট অনুযায়ী ভারতীয় স্টেট ব্যাঙ্ক বিশ্বের ৪৯তম বৃহত্তম ব্যাঙ্ক। ২০২০ সালে এটি ফরচুন গ্লোবাল ৫০০-এর বিশ্বের বৃহত্তম কর্পোরেশনের তালিকায় ২২১তম স্থান লাভ করে এবং এটি এই তালিকায় একমাত্র ভারতীয় ব্যাঙ্ক। ভারতীয় স্টেট ব্যাঙ্ক এক পাবলিক সেক্টর ব্যাঙ্ক এবং ভারতের বৃহত্তম ব্যাঙ্ক। অ্যাসেট অনুযায়ী এর ২৩% মার্কেট শেয়ার এবং মোট ঋণ ও ডিপোজিট মার্কেটের ২৫% শেয়ার বর্তমান। এটি ভারতের পঞ্চম বৃহত্তম নিয়োগকর্তা এবং এর প্রায় ২,৫০,০০০ জন কর্মচারী বর্তমান। ১৪ সেপ্টেম্বর ২০২২-এ এইচডিএফসি ব্যাংক ও আইসিআইসিআই ব্যাঙ্কের পর ভারতীয় স্টেট ব্যাঙ্ক তৃতীয় ঋণদাতা ও ভারতীয় স্টক এক্সচেঞ্জে ৫,০০,০০০ কোটি মার্কেট ক্যাপিটালাইজেশনকে পেরিয়ে যাওয়া সপ্তম ভারতীয় কোম্পানি।

ব্যাঙ্কটি ১৮০৬ সালে প্রতিষ্ঠিত ব্যাঙ্ক অব ক্যালকাটা থেকে জাত এবং এটি ভারতের সবচেয়ে পুরনো ব্যবসায়িক ব্যাঙ্ক। ব্যাঙ্ক অব ক্যালকাটা, ব্যাঙ্ক অব বোম্বাই ও ব্যাঙ্ক অব মাদ্রাজ পরস্পর একত্রিত হয়ে গঠিত হয় ইম্পেরিয়াল ব্যাঙ্ক অব ইন্ডিয়া, যা ১৯৫৫ সালে ভারতীয় স্টেট ব্যাঙ্কে রূপান্তরিত হয়। সামগ্রিকভাবে, এটি ২০০ সাল ধরে ২০টির বেশি ব্যাঙ্কদের একত্রিত করে গঠিত। ভারত সরকার ১৯৫৫ সালে ইম্পেরিয়াল ব্যাঙ্ক অব ইন্ডিয়াকে নিজের নিয়ন্ত্রণে এনেছিল এবং ভারতীয় রিজার্ভ ব্যাংক এর ৬০% স্টেক গ্রহণ করে এর নাম ভারতীয় স্টেট ব্যাঙ্কে রেখেছিল।

ইতিহাস 
ভারতীয় উপমহাদেশের প্রথম ব্যাঙ্ক ব্যাঙ্ক অব ক্যালকাটা ১৮০৬ সালের ২ জুন প্রতিষ্ঠিত হয়। ১৮০৯ সালের ২ জানুয়ারি এই ব্যাঙ্কের নাম পালটে রাখা হয় ব্যাঙ্ক অব বেঙ্গল। ১৯২১ সালে ব্যাঙ্ক অব বোম্বে ও ব্যাঙ্ক অব মাদ্রাজ — এই দুখানি প্রেসিডেন্সি ব্যাঙ্ক, ব্যাঙ্ক অব বেঙ্গলের সঙ্গে মিশে যায় এবং ইম্পিরিয়াল ব্যাঙ্ক অব ইন্ডিয়া গঠিত হয়। পরবর্তীতে ১৯৫৫ সালে এটি ভারতীয় স্টেট ব্যাঙ্ক নামে আত্মপ্রকাশ করে।

ফ্রাঞ্চাইজি 
অন্যান্য প্রতিষ্ঠান/ সংস্থা গুলোর মতো এসবিআইও এটিএম ফ্রাঞ্চাইজি অফার করে থাকে। এসবিআইয়ের এটিএম ফ্রাঞ্চাইজি নিয়ে যে কেউই নিজ শহর কিংবা এলাকায় এটিএম বুথ খুলে মাসে ৫০ থেকে ৬০ হাজার টাকা উপার্জন করতে পারে। তবে এটিএম ফ্রাঞ্চাইজি পাওয়া জন্য কিছু শর্ত পূরণ করতে হয় এসবিআই এর।

ফ্রাঞ্চাইজির শর্ত 

 এসবিআইর এর এটিএম বুথ হতে অন্যান্য ব্যাংকের এটিএম বুথের দূরত্ব ১০০ কিলোমিটারের মধ্যে হতে হবে।
 ঐ এলাকায় ২৪ ঘন্টা বিদ্যুত থাকতে হবে। সেই সাথে ১ কিলো ওয়াটের বিদ্যুতের ক্ষমতা সম্পন্ন পরিকাঠামো থাকা চাই।
 কমপক্ষে ৩০০ বেশি লেনদেন হবে।
 ভিস্যাট সংযুক্ত করার জন্য সোসাইটি বা সংশ্লিষ্ট কর্তৃপক্ষের থেকে অনুমোদন নিতে হবে ।

আরও দেখুন 
 ভারতীয় রিজার্ভ ব্যাঙ্ক
 ব্যাংক অফ বরোদা

তথ্যসূত্র

বহিঃসংযোগ

১৯৫৫-এ প্রতিষ্ঠিত ভারতীয় কোম্পানি
ভারতের ব্যাঙ্ক
মুম্বই ভিত্তিক কোম্পানি
নিফটি ৫০
ভারতে সদর দফতর বহুজাতিক কোম্পানি
ভারতের সরকারি খাতের ব্যাঙ্ক
ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বোম্বে স্টক এক্সচেঞ্জে তালিকাভুক্ত কোম্পানি
১৯৫৫-এ বোম্বে রাজ্যে প্রতিষ্ঠিত
মৃত্তিকা সম্পদ উন্নয়ন ইনস্টিটিউট

মৃত্তিকা সম্পদ উন্নয়ন ইনস্টিটিউট বাংলাদেশের ঢাকায় অবস্থিত একটি সরকারি প্রতিষ্ঠান, যা ১৯৮৩ সালে প্রতিষ্ঠিত হয়। এর লক্ষ্য সীমিত ভূমি ও মৃত্তিকা সম্পদের যুক্তিযুক্ত ও লাভজনক ব্যবহার নিশ্চিতকরণ এবং মৃত্তিকা পরিবেশ সুরক্ষা।

ইতিহাস

এটি পাকিস্তান আমলে ভূমি জরিপ কর্মসূচীর পরিদপ্তরের পূর্ব পাকিস্তান শাখা হিসেবে যাত্রা শুরু করে। ১৯৮৩ সালে এটির আধুনিকায়ন করা হয় এবং মৃত্তিকা সম্পদ উন্নয়ন ইনস্টিটিউট প্রতিষ্ঠা করা হয়।

পরিচালনা

এ প্রতিষ্ঠানে-
৪টি বিভাগ; প্রশাসন, কার্টোগ্রাফী, ডাটা প্রসেসিং অ্যান্ড স্ট্যাটিস্টিকেল এবং পাবলিকেশন অ্যান্ড রেকর্ড শাখাসহ 
৯টি শাখা, 
৭টি বিভাগীয় কার্যালয়,
৩৩টি আঞ্চলিক কার্যালয়, 
১টি কেন্দ্রীয় গবেষণাগার,
৭টি বিভাগীয় গবেষণাগার,
১৬টি আঞ্চলিক গবেষণাগার,  
২টি গবেষণা কেন্দ্র রয়েছে। 
এছাড়া কৃষকের মৃত্তিকা নমুনা সরেজমিনে পরীক্ষা করে ফলাফলের ভিত্তিতে সুষম মাত্রার সার সুপারিশ করার লক্ষ্যে ১০টি ভ্রাম্যমাণ মৃত্তিকা পরীক্ষাগার রয়েছে।

আরও দেখুন
 বাংলাদেশের মৃত্তিকা সম্পদ উন্নয়ন ইনস্টিটিউটের তালিকা

তথ্যসূত্র

১৯৮২-এ বাংলাদেশে প্রতিষ্ঠিত
মাটি ও শস্য বিজ্ঞান সংস্থা
বাংলাদেশের সরকারি সংস্থা
১৯৮২-এ প্রতিষ্ঠিত সরকারি সংস্থা
বাংলাদেশের গবেষণা প্রতিষ্ঠান
বাংলাদেশের কৃষি গবেষণা প্রতিষ্ঠান
কীটনাশক

কীটনাশক এক ধরনের বিষাক্ত পদার্থ যা কীটপতঙ্গকে মেরে ফেলতে সহায়তা করে। রাসায়নিক পদার্থের সাহায্যে প্রস্তুতকৃত কীটনাশক মূলত পোকা-মাকড় নির্মূলের ক্ষেত্রে ব্যবহার করা হয়। এর প্রয়োগে পোকামাকড়ের ডিম, লার্ভাও বিনাশ ঘটে থাকে। কৃষিক্ষেত্রসহ চিকিৎসা, শিল্প-প্রতিষ্ঠান ও গৃহস্থালী কর্মকাণ্ডে প্রয়োগ করা হয়। বিংশ শতাব্দীতে কৃষির উৎপাদন বৃদ্ধিতে প্রধান নিয়ামক হিসেবে কীটনাশকের ব্যবহারকে উপজীব্য করে বিস্তৃতি ঘটেছে বলে মনে করা হয়। শাকসবজির সাথে কীটনাশক মিশ্রিত খাবার খেয়ে অনেক সময় তা মানুষের জন্য ক্ষতির কারণ হয়ে দাঁড়ায়। পাশাপাশি ব্যবহৃত প্রায় সকল ধরনের কীটনাশকই পরবর্তীতে জীববৈচিত্র্যে ব্যাপক প্রভাব ফেলেছে বলে ধারণা করা হয়। অনেক ধরনের কীটনাশক মানুষের জন্যেও ক্ষতিকর। কিছু কিছু কীটনাশক খাদ্য শৃঙ্খলেও প্রভাববিস্তার করেছে।

নিকোটিন, নিমের নির্যাশকৃত প্রাকৃতিকভাবে উৎপন্ন কীটনাশক পোকামাকড়ের বিরুদ্ধে ব্যবহার করা হয়। নিকোটিনভিত্তিক কীটনাশক মার্কিন যুক্তরাষ্ট্র, কানাডাসহ বৈশ্বিকভাবে অদ্যাবধি ব্যবহৃত হচ্ছে। কিন্তু ইউরোপীয় ইউনিয়নভূক্ত দেশসমূহে এ ধরনের কীটনাশকের ব্যবহার নিষিদ্ধ ঘোষণা করা হয়েছে। ভেষজবিহীন কীটনাশক ধাতব পদার্থ এবং আর্সেনেট, কপার ও ফ্লুরিন যৌগের সমন্বয়ে তৈরী করা হয় যাতে সালফারের ব্যবহার প্রায়ই হয়ে থাকে।

কীটনাশক এর শ্রেনীবিভাগ

উৎপত্তি অনুসারে
উৎপত্তি অনুসারে কীটনাশক মূলত ২ প্রকারের। যথা-
 অজৈব কীটনাশক - আর্সেনিক, লেড, সালফার, ক্লোরিন ইত্যাদি ঘটিত বিভিন যৌগ।
 জৈব কীটনাশক - জৈব কীটনাশক আবার দুই ধরনের
 উদ্ভিজ্জ বা উদ্ভিদ থেকে প্রাপ্ত কীটনাশক যেমন - রোটেনন, নিকোটিন, পাইথ্রিন
 কৃত্রিম রাসায়নিক - কৃত্রিম রাসায়নিক কীটনাশক ৩ ধরনের হয় যথা - 
 জৈব ক্লোরিন - ডিডিটি, গ্যামাক্সিন
 জৈব ফসফেট - ম্যালানিয়ন, প্যারাথিন
 কার্বামেট - সেভিন, ডায়াজিনন

বিষক্রিয়ার ধরন অনুসারে
বিষক্রিয়ার ধরন অনুসারে কীটনাশক মূলত ৮ ধরনের -
 পাকস্থলি বিষ
 স্পর্শ বিষ
 প্রবাহ বিষ
 ধুমায়িত বিষ
 রাসায়নিক বন্ধ্যাকারক
 আকর্ষক
 বিকর্ষক
 খাদ্যে অনীহাকারক

কার্যকারিতার স্থান অনুসারে
কার্যকারিতার স্থান অনুসারে কীটনাশক মূলত ৫ ধরনের -
 দেহ বিষ
 প্রোটোপ্লাজমিক বিষ
 শ্বাসতন্ত্র বিষ
 স্নায়ু বিষ
 পাকস্থলি বিষ

তথ্যসূত্র

আরও দেখুন 
 ডিডিটি
 কৃষিকার্য
 মৃত্তিকা দূষণ
 ভোপালের বিপর্যয়

কৃষি
কীটনাশক
কীটতত্ত্ব
বালাইনাশক
জীবনাশক